  Анжелика Тихонова корреспондент Глазкарысь дышетӥсьёсты дасясь кун институтысь студентъёс волонтёръёслэн «Послы русского языка в мире» калыккуспо программазылэн нырысетӥ быръён люкетаз пыриськизы. Со Ставрополь улосвылысь Пятигорск карын Егитъёслэн «Машук» Уйпал Кавказ форумазы ортчиз, ивортӥзы Глазкарысь институтлэн «ВКонтакте» мерлыко вотэсысь бамаз. Форуме историяя но лингвистикая факультетын 5-тӥ курсын дышетскисьёс Ольга Волкова но Александра Ложкина пыриськизы. Быръёнъёслы йылпумъянъёсъя, Ольга Волкова волонтёръёслэн калыккуспо программаязы пыриськыны ӧтён басьтӥз. Дышетсконэз ортчем бераз туэ толсуре ини студенка огаз кунэ ӟуч кыллэн дуннеын ыстэм муртэз луыса мыноз. «Послы русского языка в мире» программаез 2015-тӥ арысен Ӟуч кылъя А. С. Пушкин нимо кун институт улонэ пыӵатэ. Ӵектос быдэс Россиын но кунгож сьӧрын стажировкаос ортчыны паськыт луонлыкъёс сётэ. Отчы 18-30 аресъем студентъёс, аспирантъёс, егит ӧнерчиос пырисько. Соос кунгож сьӧрысь школаосын дышетскисьёсты но студентъёсты ӟуч кылэн, лулчеберетэн но литератураен тодмато Тодэ вайытом, 2022-тӥ арын Глазкарысь дышетӥсьёсты дасясь кун институтэн тупанкыллы луыса, Балезиноысь школаын дышетӥсьёсты дасянъя классъёс усьтозы. Тегъёс: Мерлык Дышетон Удмуртия Глазкар ӟучкыл ГГПИ  